ગુજરાત, રાજસ્થાન, મહારાષ્‍ટ્ર, છત્તીસગઢ, ત્રિપુરા અને આસામમાંથી 9 જેટલા આદિવાસી કલાવૃંદો ત્રણ દિવસથી તેમની કલાના દર્શન કરાવી રહ્યાં છે. આ ત્રણ દિવસીય સાંસ્કૃતિક કાર્યક્રમના ત્રીજા દિવસે સંસદ સભ્ય મનસુખભાઇ વસાવા, પ્રવાસન નિગમના સભ્ય ગજેન્દ્રસિંહ જાડેજા, દિપ પ્રાગટ્ય કર્યો હતો.ત્રિવસીય સાંસ્કૃતિક કાર્યક્રમના ત્રીજા દિવસે સંસદસભ્ય મનસુખભાઇ વસાવાએ પ્રાસંગિક ઉદ્દબોધન કરતા જણાવ્યું હતું કે,લાખો-કરોડો આદિવાસીઓનો દેવમોગરા સાથે નાતો જોડાયો છે. દુરસુદુરથી ભાવિકો માતાજીની માનતા-બાધા છોડાવવા દર્શનાર્થેઆવે છે. મેળા દરમિયાન લાખો ભાવિકો માતાજીના દર્શન કરી ધન્યતા અનુભવે છે. આદિવાસીઓની ઉન્નતિ, પ્રગતિ, શિક્ષણ વગેરે ક્ષેત્રો માતાજીની કૃપાથી વિકાસ થયો છે.